Document ID: 32005D0515

KOMISSION PÄÄTÖS,
tehty 14 päivänä heinäkuuta 2005,
Traces-järjestelmän käyttöönotosta ja päätöksen 92/486/ETY muuttamisesta tehdyn päätöksen 2004/292/EY muuttamisesta
(tiedoksiannettu numerolla K(2005) 2663)
(ETA:n kannalta merkityksellinen teksti)
(2005/515/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY (1) ja erityisesti sen 20 artiklan 3 kohdan,
ottaa huomioon eläinlääkinnällisten tuontimenettelyjen tietokoneistamisesta (Shift-projekti), direktiivien 90/675/ETY, 91/496/ETY, 91/628/ETY ja päätöksen 90/424/ETY muuttamisesta sekä päätöksen 88/192/ETY kumoamisesta 13 päivänä heinäkuuta 1992 tehdyn neuvoston päätöksen 92/438/ETY (2) ja erityisesti sen 12 artiklan,
sekä katsoo seuraavaa:
(1)
Traces-järjestelmän käyttöönotosta ja päätöksen 92/486/ETY muuttamisesta 30 päivänä maaliskuuta 2004 tehdyssä komission päätöksessä 2004/292/EY (3) säädetään kaikkia tuotteita koskevien yhteisten eläinlääkinnällisten tuloasiakirjojen syöttämisestä Traces-järjestelmään 30 päivästä kesäkuuta 2005 alkaen.
(2)
Työtaakan valtavan kasvun hallinnoimiseksi tarkoitetun offline-luettelointiformaatin käyttöönotossa sekä kansallisten järjestelmien ja Tracesin välisen käyttöliittymän kehittämisessä on ilmennyt tiettyä viivettä.
(3)
Huolitsijoiden kouluttaminen jäsenvaltioissa, jotta he voisivat osallistua aktiivisesti tietojen syöttämiseen Traces-järjestelmään, vaatii tietyn ajan.
(4)
Tämä vuoksi päätöksen 2004/292/EY päivämäärää, jona kaikkia tuotteita koskevat kaikki yhteisön tuloasiakirjat on rekisteröitävä, on lykättävä.
(5)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Korvataan päätöksen 2004/292/EY 1 artiklan 3 kohdan ilmaisu ”30 päivästä kesäkuuta 2005 alkaen” ilmaisulla ”31 päivästä joulukuuta 2005 alkaen”.
2 artikla
Tämä päätös on osoitettu kaikille jäsenvaltioille.
Tehty Brysselissä 14 päivänä heinäkuuta 2005.

Labels: 12
6